CELEX: 32021R1466
Language: hr
Date: 2021-07-06 00:00:00
Title: Provedbena uredba Komisije (EU) 2021/1466 оd 6. srpnja 2021. o izmjeni Provedbene uredbe (EU) 2016/1239 u pogledu iznosa sredstva osiguranja i razdoblja valjanosti izvoznih dozvola za rižu

13.9.2021   
               
               
                  HR
               
               
                  Službeni list Europske unije
               
               
                  L 321/16
               
            
         PROVEDBENA UREDBA KOMISIJE (EU) 2021/1466
         оd 6. srpnja 2021.
         o izmjeni Provedbene uredbe (EU) 2016/1239 u pogledu iznosa sredstva osiguranja i razdoblja valjanosti izvoznih dozvola za rižu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 178. i članak 223. stavak 3. točke (a), (b) i (c),
         budući da:
         
                     (1)
                  
                  
                     U Provedbenoj uredbi Komisije (EU) 2016/1239 (2) utvrđuju se pravila za primjenu Uredbe (EU) br. 1308/2013 u pogledu sustava uvoznih i izvoznih dozvola.
                  
               
                     (2)
                  
                  
                     Delegiranom uredbom Komisije (EU) 2016/1237 (3) kako je izmijenjena Delegiranom uredbom (EU) 2021/1467 (4), ukinuta je obveza ishođenja izvozne dozvole za „oljuštenu (smeđu) rižu” pod oznakom KN 1006 20 i „polubijelu ili bijelu rižu, uključujući poliranu ili glaziranu” pod oznakom KN 1006 30.
                  
               
                     (3)
                  
                  
                     Stoga je potrebno izbrisati provedbene odredbe o iznosu sredstva osiguranja i razdoblju valjanosti tih izvoznih dozvola te o obvezi obavještavanja o njima.
                  
               
                     (4)
                  
                  
                     Provedbenu uredbu (EU) 2016/1239 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Provedbena uredba (EU) 2016/1239 mijenja se kako slijedi:
            
                        (1)
                     
                     
                        u članku 19.a briše se točka (b);
                     
                  
                        (2)
                     
                     
                        u Prilogu II. dijelu II. briše se točka A.
                     
                  
         
            Članak 2.
            Ova Uredba stupa na snagu sedmog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.).
         
            (3)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).
         
            (4)  Delegirana uredba Komisije (EU) 2021/1467 od 6. srpnja 2021. o izmjeni Delegirane uredbe (EU) 2016/1237 u pogledu obveze ishođenja izvozne dozvole za rižu (vidjeti stranicu 18 ovoga Službenog lista).